b'\n_START_ARTICLE_\nMesenaatti\n_START_PARAGRAPH_\nMesenaatti (lat. maecenas) on taiteen, taiteilijoiden ja joskus my\xc3\xb6s tieteenharjoittajien suosija ja heid\xc3\xa4n taloudellinen tukijansa. Tuki voi olla suoria lahjoituksia ja erilaisia stipendej\xc3\xa4 tai taiteilijan teosten ostamista tai tilaamista riitt\xc3\xa4v\xc3\xa4n tulotason turvaamiseksi._NEWLINE_Tunnetuimpia mesenaatteja ovat olleet Medicin suku Firenzess\xc3\xa4 renessanssin aikaan ja mesenaateille nimens\xc3\xa4 antanut roomalainen Gaius Maecenas._NEWLINE_Nykyisin mesenaatteina toimivat yksityishenkil\xc3\xb6iden sijaan usein s\xc3\xa4\xc3\xa4ti\xc3\xb6t ja valtiot, jotka jakavat tyypillisesti apurahoja hakemusten perusteella.'